Þannig fjallar verkið um leikfélagsmann í Mosfellsbæ sem heldur af stað með dóttur sinni að leita að verkstæði jólasveinsins . Um miðbikið er verkið brotið upp af sögumanni og brugðið á leik með söng og salurinn virkjaður í hann . Það er vítt til veggja í Bæjarleikhúsinu og sviðið er nýtt til hins ítrasta hér . Eva Björg Harðardóttir sér um búninga , gervi og hönnun leikmyndar og má segja að hún hitti í mark á öllum sviðum . Það er gaman að sjá þegar verkstæðið “ opnast ” og fyllir út í sviðið . Lýsingin Harðar Guðjónssonar er einföld og smekkleg með gullfallegum stjörnubjörtum hliðarveggjum . Leikstjórinn Stefán Bjarnarson hefur haldið öllum þessum þráðum í hendi sér og getur verið stoltur af útkomunni . Á frumsýningunni var fjöldi barna frá tveggja ára og uppúr og virtist sýningin falla vel í kramið – og líka hjá þeim eldri . Það á að skylda þá sem þurfa að afstressa sig á aðventunni til að kúpla sig út úr jólabrjálæðinu og setjast í stutta stund inn í Bæjarleikhúsið til þess að komast í alvöru jólaskap . 0 Comments Off on Jólastemmningin er í Bæjarleikhúsinu 757 28 November , 2011 GagnrýnandinnNovember 28 , 2011 Við notum kökur ( cookies ) fyrir tölfræði og til að einfalda upplifun notenda á vefnum .